Diari Oficial de la Generalitat Valenciana


Sumari del DOGV 6786, del 31-05-2012 (2012/5279)

RESOLUCIÓ de 22 de maig de 2012, del secretari autonòmic de Formació i Ocupació i director general del SERVEF per la qual s'autoritza un reajustament de dotacions del capítol VI «Inversions reals», dels subprogrames 322.51, «Foment d'ocupació», 322.59, «Administració i coordinació general» i 322.54, «Inserció laboral», per import de 1.160.000,00 €. Expedient modificació número 31.004/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6786

Data del DOGV
:   31-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5279


Data del document
:   22-05-2012

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servei Valencià d'Ocupació i Formació

RESOLUCIÓ de 22 de maig de 2012, del secretari autonòmic de Formació i Ocupació i director general del SERVEF per la qual s'autoritza un reajustament de dotacions del capítol VI «Inversions reals», dels subprogrames 322.51, «Foment d'ocupació», 322.59, «Administració i coordinació general» i 322.54, «Inserció laboral», per import de 1.160.000,00 €. Expedient modificació número 31.004/12. [2012/5279]  
El pressupost del SERVEF per a l'exercici 2012 arreplega una dotació inicial en el capítol VI «Inversions reals» de 8.204.700,00 euros distribuïts entre els diferents subprogrames, dels quals 2.361.000,00- corresponen al subprogama 322.54, «Inserció laboral», finançats amb fons del Servici Públic d'Ocupació Estatal.  
Com a conseqüència de l'actual situació econòmica i de les previsions comunicades pel Servici Públic d'Ocupació Estatal, segons el projecte de pressupostos de l'Estat, per a este exercici, en relació amb l'aportació destinada a finançar determinats gastos assignats, al programa de modernització dels Servicis Públics d'Ocupació de les comunitats autònomes, la quantia serà inferior a la que figura en el Pressupost del SERVEF, aprovat per a l'exercici 2012.  
Amb la finalitat de reassignar els crèdits que inicialment serien finançats amb fons del SPEE, i després de revisar les previsions d'execució, és procedent reajustar les dotacions de determinats projectes d'inversió dels diferents subprogrames, tant pel que fa a l'import, com al fons que els finance, i dotar amb fons no condicionats de la Generalitat aquells projectes l'execució dels quals resulta ineludible o ja es troba compromesa.  
El cap d'Àrea de Recursos Humans i Econòmics proposa transferir crèdit entre els distints projectes del capítol VI «Inversions reals», dels subprogrames 322.59, «Administració i coordinació general», per un import de 748.000,00 € i del 322.51, «Foment d'ocupació», per un import de 412.000,00 €, per a incrementar la dotació, en els projectes QI000 i QR345 en 990.000,00 € i en 170.000,00 €, respectivament, del subprograma 322.54, «Inserció laboral» amb fons no condicionats de la Generalitat.  
Vist l'informe favorable de la Intervenció Delegada en el SERVEF de 21 de maig de 2012, tenint en compte el que establix el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana (articles 32 i 33), la Llei 10/2011, de 27 de desembre, de Pressupostos de la Generalitat per a l'exercici 2012 (articles 7.2, 8.3 i 17), el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF i l'article 15.3. de l'Orde de 22 de març de 2005, per la qual es regula el procediment de gestió del pressupost de la Generalitat Valenciana, resolc:  
  
Autoritzar un reajustament de dotacions del capítol VI «Inversions reals», dels subprogrames del 322.51, «Foment d'ocupació», i 322.59, «Administració i coordinació general», al mateix capítol del subprograma 322.54, «Inserció laboral», finançada amb fons no condicionats de la Generalitat per l'import i en les aplicacions pressupostàries que s'indiquen:  
  
Aplicacions pressupostàries de gasto que disminuïxen Import  
34.78.84.0567.72333.2.LY741 648.000,00 €  
86.36.31.7553.19866.1.UO826 100.000,00 €  
76.98.90.0105.10972.0.LE905 90.000,00 €  
77.06.11.2503.84153.8.BH883 322.000,00 €  
  
Aplicacions pressupostàries de gasto que augmenten Import  
42.85.09.9665.48919.5.UE627 990.000,00 €  
06.83.44.1464.99921.6.AE929 170.000,00 €  
  
València, 22 de maig de 2012.- El secretari autonòmic de Formació i Ocupació i director general del SERVEF: Santiago Martí Alepuz.